CELEX: 62015TN0589
Language: lt
Date: 2015-10-12 00:00:00
Title: Byla T-589/15: 2015 m. spalio 12 d. pareikštas ieškinys byloje Eurorail/Komisija ir INEA

25.1.2016   
            
            
               LT
            
            
               Europos Sąjungos oficialusis leidinys
            
            
               C 27/61
            
         2015 m. spalio 12 d. pareikštas ieškinys byloje Eurorail/Komisija ir INEA
   
   (Byla T-589/15)
   (2016/C 027/78)
   Proceso kalba: anglų
   
      Šalys
   
   
      Ieškovė: Eurorail NV (Alstas, Belgija), atstovaujama advokatų J. Derenne, N. Pourbaix ir M. Domecq
   
      Atsakovės: Inovacijų ir tinklų programų vykdomoji įstaiga (INEA) ir Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               vadovaujantis SESV 272 straipsniu pripažinti, kad 2015 m. liepos 17 d. INEA sprendimas, kuriuo nuspręsta nutraukti dotacijos susitarimą (1) ir nurodyta grąžinti dalį ieškovei avansu sumokėtos sumos, negalioja ir yra netaikytinas, ir nustatyti, kad galutinė ieškovei mokėtina dotacijos suma yra 951 813 EUR;
            
         
               —
            
            
               nepatenkinus šio reikalavimo ieškovė prašo pripažinti, kad Komisijai ir INEA kyla sutartinė atsakomybė už nuostolius, ieškovei padarytus dėl minėto sprendimo, ir nurodyti grąžinti 581 770 EUR (su palūkanomis);
            
         
               —
            
            
               nepatenkinus šių reikalavimų, įpareigoti INEA arba Komisiją panaikinti sprendimą; ir
            
         
               —
            
            
               nurodyti INEA arba Komisijai padengti ieškovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šiais pagrindais.
   
               1.
            
            
               Pirmasis ieškinio pagrindas susijęs su tuo, kad INEA ir Komisija pažeidė savo įsipareigojimus pagal dotacijos susitarimą. Todėl ieškovė teigia, kad jos neteisėtai nutraukė dotacijos susitarimą ir nurodė grąžinti dalį ieškovei avansu sumokėtos sumos.
            
         
               2.
            
            
               Antrasis ieškinio pagrindas susijęs su tuo, kad INEA ir Komisija pažeidė sąžiningo sutartinių įsipareigojimų vykdymo principą.
            
         
               3.
            
            
               Trečiasis ieškinio pagrindas susijęs su tuo, kad INEA ir Komisija pažeidė ieškovės teisėtus lūkesčius.
            
         
      (1)  Dotacijos susitarimas MPO/09/058/SI1.5555667 „RAIL2“ („Marco Polo II“ programos 2009 m. kvietimas teikti paraiškas).